An kahulogan kan salud iyo naliliwat sa sa pagdalagan nin panahon. Sa pag-uyon sa biyomedikal na perspektibo, an mga enot na depinisyon kan salud iyo minapokus sa tema nin abilidad kan hawak na maggana; kun sain an salud iyo nahihiling bilang sarong istado nin normal na paggana na pupuwedeng tapuson kan kahelangan sa anuman na oras. An halimbawa kan depinisyon nin salud iyo: sarong istado na pigkakaraktisa nin anatomiko, pisiyolohiko, asin sikolohikal na integridad; abilidad na makagibo nin personal na pagganap sa pamilya, trabaho, asin sa komunidad; abilidad na kaputan an pisikal, biyolohikal, sikolohikal, asin sosyal na stress.